b'\n_START_ARTICLE_\nKlaro Marija Mizerit\n_START_SECTION_\n\xc5\xbdivljenjepis\n_START_PARAGRAPH_\nNa Akademiji za glasbo v Ljubljani je kon\xc4\x8dal \xc5\xa1tudij kompozicije leta 1950 in dirigiranja leta 1951. Podiplomsko se je izpopolnjeval na Dunaju. Leta 1973 je dobil kanadsko dr\xc5\xbeavljanstvo._NEWLINE_Glasbeno kariero je za\xc4\x8del kot violinist v orkestru Slovenske filharmonije, prva violina Slovenskega godalnega kvarteta in kot profesor na Akademiji za glasbo v Ljubljani. Od leta 1968 je \xc5\xbeivel in deloval v kanadskem Halifaxu, ve\xc4\x8dinoma kot dirigent. Svojo dirigentsko pot je za\xc4\x8del v Dubrovniku, kjer je bil dirigent Mestnega orkestra med letoma 1951 in 1958, nadaljeval pa v Koblenzu (Nem\xc4\x8dija), med letoma 1958 in 1968. Do upokojitve leta 1989 je deloval kot dirigent\xc2\xa0\xc2\xbbAtlantskega\xc2\xab\xc2\xa0simfoni\xc4\x8dnega orkestra, komornega orkestra in zbora, isto\xc4\x8dasno pa je bil direktor glasbenega konservatorija Maritime._NEWLINE_Njegove kompozicije so povezane z ljubeznijo do vokala. \xc5\xbde leta 1942 je prejel prvo nagrado Glasbene matice za skladbo Psalm. Njegov opus ni zelo obse\xc5\xbeen, pa vendar vsebuje 5 simfonij, godalni kvartet, kantato in razli\xc4\x8dne kraj\xc5\xa1e skladbe.'